open-index/open-wikipedia-markdown huggingface dataset:
Химия

**Химия** — естествознанилэн люкетъёсыз пӧлысь одӥгез, кудӥз эскере химической элементъёсыз (атомъёсыз), соослэсь кылдэм огшоры но кушето тырметъёсыз (молекулаосыз), пӧрмонъёссэс но законъёсыз, кудъёсыз та пӧрмонъёсты радъяло.

## Химилэн люкетъёсыз
Туала химия юн герӟаськемын кызьы мукет наукаосын, озьы ик калык хозяйстволэн вань удысъёсыныз. Химилэн мукет наукаосы йӧтскемез аспӧртэм кечат-вамат удысъёс кылдытэ. Озьы, химия но физика вискысь выжон удысъёс луо физической химия но химической физика. Химия но биология вискын, химия но геология вискын кылдӥзы нимаз суро удысъёс — геохимия, биохимия, биогеохимия, молекулярной биология. Химилэн валтӥсь законъёсыз математика кылын гожтӥсько но, теоретической химия математикатэк азинскылыны уг быгаты.

Химия люкиське кык бадӟым люкетлы:
* Неорганической химия — со дышетэ нырысь ик химической элементъёсты но соослэсь лэсьтӥськись огшоры но кушето тырметъёсты (углерод герӟетъёс сяна);
* Органической химия — та люкет дышетэ углеродлэсь мукет элементъёсын герӟетъёссэ (органической тырметъёсты).

## Литература

### Дышетскон книгаос
* *Верховский В. Н.* Химия : шоръёзо школаослы дышетскон книга. 1-тӥ люкетэз. — Иж кар: Кунлэн удмурт книга поттонэз, 1933. — 98 б.
* *Верховский В. Н.* Химия. 2-тӥ люкетэз : шоръёзо школаын дышетскон книга. — Иж кар: Кунлэн удмурт книга поттонэз, 1934. — 127 б.
* *Келлер Б. А.* Ма со химия. — Иж: Удмуртгосиздат, 1940. — 56 б.

### Кыллюкамъёс
* *Конюхов М. Н.* Хими нимкылъёсын ӟуч-удмурт но удмурт-ӟуч кылбугор. — Иж: УИИЯЛ УрО РАН, 2002. — 245 б. — 300 экз. — ISBN 5-7691-1297-2.
* *Тронина О. А.* Огъядышетскон шоръёзо школаослы удмурт кылын химия удыскылъёсын кыллюкам. — Саранск: Мордовиысь университетлэн издательствоез, 2011. — 40 б. — 300 экз. — ISBN 978-963-9876-71-2.
Математика

**Математика **— зэмос дуннеысь лыдпусъёс вискын кусып возён но пространственной формаос сярысь наука. Математической объектъёс кылдытӥсько зэмос макеослэсь но мукет математической объектъёслэсь аслыкъёссэс идеализациен но та аслыкъёсты формальной кылын гожъянэн. Математика естественной наукаос пӧлы уг пыры, нош соос пушкын уже ялан кутӥське. Математика — мукет наукаослы (огъя) кылтӥрлык сётъясь фундаментальной наука; соиныз со ог-огенызы герӟаськонзэс шараялля но инкуазьлэсь тужгес но огъя законъёссэ шедьтыны юрттылэ.

## Математикалэн люкетъёсыз
* Арифметика
* Алгебра
* Математической анализ
* Геометрия (планиметрия но стереометрия)
* Линейной алгебра но аналитической геометрия
* Дискретной математика
* Математической логика
* Дифференциальной уравнениос
* Дифференциальной геометрия
* Топология
* Функциональной анализ но интегральной уравнениос
* Луонолыкъёс сярысь теория
* Математической статистика
* Лыдъёслэн теоризы
Слободской

**Слободской** — Россиысь кар, Киров улослэн Слободской ёросэзлэн центрез (ёрослэн составаз уг пыры).

Интыяськемын Ватка шурлэн бур палаз, Кировлэсь 36 иськемын . Слободской кар округлэн быдӟалаез — 49,6 квадрат иськем (Киров улосын со 3-тӥ интыын  Киров но Кирово-Чепецк бере).

Слободской Россиысь исторической каръёсын лыдметэ пыртэмын .
 
## Историез
"Слобода" сярысь нырысьсэ верамын вал 1489-тӥ арын "Едем летописецын" Ватка мулэн каръёсыз пӧлысь Мусколэн войскоосыныз басьтэмын. Нош кылдытон ареныз лыдъяське 1505-тӥ ар, соку Слободской сярысь гожъямын вал Мускоысь Слободскойын улӥсьёслы выль наместник пуктон сярысь грамотаын.

1780-тӥ арын Слободскойлы Ватка наместничестволэн (1796-тӥ арысен — Ватка губернилэн) уезд карез статус сётэмын.

XVIII даурлэн пумаз Слободской Архангельскысен Ваткаозь вузкарон сюреслэн опорной пунктэз луиз. 1897-тӥ арын Слободскойын 10 сюрс пала улиӥсьёс вал. Карын спичка лэсьтон фабрика но 45 пӧртэм заводъёс ужазы .

2010-тӥ арын Слободскойлэн азинсконъя генеральной планэз лэсьтэмын но юнматэмын вал.

## Калык
2018-тӥ арын 1-тӥ толшоре Слободскойын 32 793 мурт лыдъяськиз (3-тӥ инты Киров улосысь но 470-тӥ инты Россиысь каръёс пӧлын). Йӧскалык состав: ӟучъёс — 95,98 %, удмуртъёс — 1,73 %, бигеръёс — 0,80 %, поръёс — 0,20 % (2010-тӥ арын).

## Промышленность

* ку "Белка" фабрика;
* Слободскойысь машина лэсьтӥсь завод;
* тылпоттон лэсьтӥсь "Белка-Фаворит" фабрика;
* фанерая "Красный якорь" комбинат;
* Слободскойысь мебель комбинат (али уг ни ужа );
* Слободскойысь сӥль комбинат;
* Слободскойысь йӧл комбинат;
* Слободскойысь нянь комбинат (али бырон калын ).

## Учкымонлыкъёс
* Преображенской черклэн гырлы жугон интыез — 1824-тӥ арын И.Д. Дюссар-де-Невильлэн проектэзъя лэсьтэмын вал.
* Михаило-Архангельской пу часовня — Киров улосысь тужгес вашкала юрт, пуктэмын 1610-тӥ арын.
* Екатерининской черк (1699).

## Галерея

Колокольня_на_площади_Революции,_Слободской.jpg|thumb|Преображенской черклэн гырлы жугон интыез


## Валэктонъёс


## Чӧлсконъёс

* Слободской карлэн официальной сайтэз 
* Слободской энциклопедиын "Мой город"
Фундаментальной герӟаськонъёс

**Фундаментальной герӟаськонъёс (кужымъёс)** — элементарной гизьыослэн но соослэсь лэсьтэм арбериослэн аслыкъёсъя пӧртэм луись герӟаськонъёссы; асьме дуннемылэн дӥняз кыллись инъето кужымъёс.

Туннэ нуналлы ньыль сыӵе кужымъёс тодмоесь:
Пермь кылъёс

**Перм кылъёс** — урал кыл семьялэн финн-угор кыл ваяз пырись кыл группа. Со пушкы пыро удмурт но коми кылъёс: коми-зырян, коми-пермяк но коми-язьва.

Перм кылъёс вӧлмемын Удмуртиын, Комиын но Пермь шаерын (нырысь ик Коми-Пермяк округаз но Красновишерск ёросын), озьы ик Татарстанын но Башкортостанын, Киров но Свердловск улосъёсын, Ненец, Ямал-Ненец но Ханты-Манси автономной округъёсын. 2010-тӥ арын Россиын 543,5 сюрс перм кылъёсыз тодись муртъёс лыдъяськизы.

## Чӧлсконъёс
* Живлов М. А. ПЕРМСКИЕ ЯЗЫКИ // Большая российская энциклопедия. Электронная версия (2017) 
* Белых С.К. Проблема распада прапермской языковой общности. Ижевск, 2009. 150 с.
Югыт дунне

**Югыт дунне** — асьмемыз котыртӥсь быдэс дунне. Со пространствоын но, дырын но йылтэм-пумтэм. Югыт дунне со формаосъя, кудъёсызлы пӧрмылэ материя азинскылыкуз, турлы-турлы луэ. Югыт дунне улӥз но улэ объективно, сое валаны турттӥсь адями визьсазь бордысь быдэнак. Югыт дуннеын унолэсь но уно ин телоос, кудъёсыз пӧлысь тросэз быдӟалаоссыя Музъемлэсь трослы бадӟымгес. Котькудӥз зэмос научной исследование соглаш луэ, югыт дунне зэмен но ик вань шуыса, огсямен вераса, солэсь материальностьсэ чотэ басьтэ.

Дуннеын луылӥсь пӧртэм учыръёс ог-огенызы герӟаськемын шуыса, материализм лыдъя. Соос азьланьтӥськыло пространство пушкытӥ но дыр кузя. Со герӟаськонъёсын кивалтӥсь закономерностьёсыз эскерон луэ естествознанилэн валтӥсь ужпумез. Пространствоез но дырез объективной реальностен лыдъясьтэм, соосты адямилэн шӧдон формаеныз гинэ шуись философской идеализмлы пумит сылыса, материализм пространствоез но дырез объективной реальность шуыса лыдъя. Соин пространство но дыр озьы ик дышетӥсько естествознаниын.

Материлэн югыт дунне пушкытӥ пространствоын но дырын интыяськемез, пӧртэмесь ин телоос но телоослэн системаоссы, кудъёсызлэсь луэ югыт дунне, астрономилэн куд-ог люкетъёсаз дышетоно предметэ пыро. Астрономия тодылэ югыт дуннелэн али эскерымон люкетэзлэсь пуштроссэ. Быдэс югыт дунне сярысь малпанъёс, вань научной тодонъёсысь потэмъёс, луо космологилэн ужпумез.
Галактика

**Галактика** — кизилиослэн, кизили люкаськемъёслэн, кизили вис газъёслэн, тузонлэн но планетаослэн гравитациен герӟаськем системазы. Галактикае пырись вань объектъёс бергало массаослэн огъя шорзы котыртӥ.

Галактикаос (асьме Галактика сяна) — укыр кыдёкысь макеос. Соос дорозь кусыпъёсыз килопарсекъёсын мерталляло.

Вань галактикаос ньыль валтӥсь йӧслы люкисько:
# Эллипс тусъем галактикаос (**E**)
# Спираль тусъем галактикаос (**S**)
# Линза тусъем галактикаос (**S0**)
# Умойтэм галактикаос (**Irr**)
Перем Коми Википедия

**Перем Коми Википедия** - Википедилэн коми-пермяк кылын гожтэм версиез.

## История
Перем Коми Википедия 2009-тӥ арын 17-тӥ оштолэзе инкубаторын ужаны кутскиз . Нырысетӥ статьяос коми-пермяк кыл, Коми-Пермяк округ но Коми Республика сярысь вал. Нырысетӥ но инъетась авторъёс пӧлын Вячеслав Степанов (Ӧньӧ Лав) вал, Россиысь тодосъя академиысь Урал ёзысь Карел тодосъя центрлэн Кылъя, литературая но история институтысьтыз аспирант. 2010-тӥ арын 6-тӥ куарусёнэ Перем Коми Википедия Кылъя Комитетэн лыдъямын вал. 2010-тӥ арын 19-тӥ коньывуонэ со официально потӥз.

2019-тӥ арын 4-тӥ толшорлы Перем Коми Википедие пыртэмын вал 3451 статьяос (197-тӥ инты) но 8311 бамъёс, 6061 пусъем пыриськисьёсыз, соос пӧлысь 9-эз — активной пыриськисьёс но 1 администратор.

## Валэктонъёс
География

**География** ( «Музъем» +  «гожъясько, кылсуредасько») — инкуазь но производственной территориальной комплексъёсты но люкетъёссэс эскерись естественной но мерлыко наукаослэн системазы.

Географилэн системаяз висъясько:
* естественной яке физико-географической наукаос
** физической география (со лыдын огъя музъемтодон, ландшафттодон но палеогеографи)
** геоморфология
** климатология
** гидрология
** океанология
** гляциология
** геокриология
** вылсюйёслэн географизы
** биогеография
* мерлыко географи наукаос
** огъя но регионъёсъя экономической география
** хозяйстволэн удысъёсызъя географиос (промышленностьлэн географиез, гурт возёслэн географиез, транспортлэн географиез но мукетыз)
** калыклэн географиез
** политической география
* картография

Со сяна географие пыро кунтодон (страноведение) но прикладной дисциплинаос — эмтодос география но ожгар география. Уно географи дисциплинаос мукет (биологи, геологи, экономи) наукаослэн системаосазы огдырын пыро, угось со наукаос вискын валамон граньёс ӧвӧл.
Шпицберген

**Шпицберген** (), озьы ик **Свальбард**, **Спитсберген**, **Грумант** — Уйпал Йӧ океанын интыяськем бадӟым полярной архипелаг. Норвегилэн тужгес но уйшорез люкетэз. Административной центрез — Лонгйир кар. Архипелаг но ярдуръёсызлы матысь вуос луо демилитаризаци зона. 

## Географиез
Архипелаглэн быдӟалаез — 61 022 км².

Шпицбергенэ пыре куинь бадӟым шормуӵ — Шунды пуксён пал Шпицберген, Уйпал-Шунды ӝужан пал Музъем но Эӝ шормуӵ.

Архипелаглэн тужгес бадӟым шормуӵъёсыз:

## Озьы ик учке
* Франц-Иосифлэн Музъемез
Украиналэн гимнэз

**Украиналэн гимнэз** () — Украиналэн валтӥсь кун символъёсыз пӧлысь одӥгез (флагеныз но гербеныз ӵош). Гимнлэсь текстсэ но крезьгурзэ юнматӥзы Верховной Радалэн депутатъёсыз 6-тӥ южтолэзе 2003-тӥ арын. Украиналэн гимнэз луиз Павел Чубинскийлэн «Ще не вмерла Україна» кырӟанэз. Солы крезьгурез гожтӥз украин композитор Михаил Вербицкий.

## Гимнлэн текстэз

### 1992-2003

## Валэктонъёс
Керчь проливын учыр

**Керчь проливын учыр** — Россия но Украина куспын 25-тӥ шуркынмонэ 2018-тӥ арын луэм зарезь ож. Со нуналэ Украинаысь ВМС-лэн корабльёсыз Сьӧд зарезьысь Азов зарезе выжыны турттӥзы. Керчь пролив ёрсын соосыз дугдытӥз Россиысь танкер, оккупационной властен лэсьтэм керчь выж улын сюресэз асэныз пытсаса. Собере украин корабльёс вылэ урдӥськизы Россиысь ВМФ-лэн но Ярдур охраналэн кужымъёссы — «Яны Капу» буксир таранэн вазгатэмын вал, но 12 миляем зоналэсь палэнын украин артиллерийской келясь катеръёс ыбылэмын вал.

Вань куинь украин судноосты ӟучъёс басьтӥзы. Пленэ шедизы 24 украин морякъёс, соос пӧлын 6 сӧсыртэмъёс.

Украинаын со нуналэ ик ожгар югдурез тупатон сярысь кенешыны СНБО-лэсь заседанизэ туж ӝог ӧтизы. Ожгар югдурез 30 нуналлы ялон пумысен решение 26-тӥ шуркынмонэ юнматэмын вал.

## Инцидентэ пыриськемъёс
### Россия
* «Вице-адмирал Захарьин» тральщик
* «Суздалец» пичи противолодочной корабль
* «Дон» пограничной возьман корабль
* «Изумруд» пограничной возьман корабль
* 2 артиллерийской катер
* Пограничной возьман катеръёслэн тодмотэм лыдзы
* Патрульной катер
* 2 Су-25 штурмовик
* 39-тӥ вертолёт полклэн 2 Ка-52 разведывательно-ударной вертолётэз

### Украина
* «Бердянск» пичи бронированной артиллерийской катер
* «Никополь» пичи бронированной артиллерийской катер
* «Яны-Капу» рейдовой буксир

## Калыккуспо реакция
Евросоюзысь но НАТО-ысь кунъёс, Европалэн Кенешезлэн парламент ассамблеяез Россилэсь инцидент дыръя агресси каронъёссэ зол куркаризы. Россилэсь куризы-косӥзы Керчь проливын судоходстволы эрик берен сётыны, киултэм корабльёсты но экипажъёссэс мозмытыны. Украин корабльёсты ӝегатонэ пыриськисьёс ласянь санкциос бӧрысь тупатэмын вал.

Огазеяськем Нациослэн Организацизылэн Генеральной Ассамблеяез 17-тӥ толсуре тэргаз «Россилэсь Украиналы пумит кужымез зэматымтэ уже кутонзэ» но ӧтиз «кыл вератэк но ӝегатскытэк судноосты, экипажъёссэс но оборудованизэс эрике лэзьыны», озьы ик Украиналэсь Сьӧд но Азов зарезьёс вылтӥ но Керчь проливын эрико навигацизэ могӟытъямысь дугдыны.

Эстонилэн Президентэз Керсти Кальюлайд дуннелэсь куриз украин корабльёсты ыбылонэз Европаын война шуыса лыдъяны.
Пичи Магеллан Пилем

**Пичи Магеллан Пилем** (NGC 292) — Лудӟазегсюресэн ӵош мынӥсь карликовой галактика. Интыяськемын асьме Галактикамылэсь 60 пала килопарсекын, Тукан созвездиын. Со галактикае 1,5 миллиард кизили пыре.

## Озьы ик учке
* Бадӟым Магеллан Пилем
* Магеллан Пилемъёс
Средиземной зарезь

**Средиземной зарезь** — Атлантической океанлэн музъемвис, межматериковой зарезез. Шунды пуксён палан океанэн со Гибралтар проливен герӟаське. Средиземной зарезьын таӵе зарезьёсты висъяло: Альборан, Балеар, Лигур, Тиррен, Адриатической, Ионической, Эгей. Средиземной зарезьлэн бассейназ озьы ик пыртыло Мрамор зарезез, Сьӧд зарезез, Азов зарезез.

Средиземной зарезь мувыре Европа, Африка но Азия вискы мычиське. Средиземной зарезь бассейнлэн зарезьёсызлэн ярдуръёсазы пото кунъёс: Испания, Франция, Италия, Мальта, Словения, Хорватия, Босния но Герцеговина, Черногория, Албания, Греция, Болгария, Румыния, Украина, Россия, Грузия, Турция, Кипр, Сирия, Ливан, Израиль, Египет, Ливия, Тунис, Алжир, Марокко. Уйпал-шунды ӝужан палан Дарданеллы проливен со герӟаське Мрамор зарезен но отӥяз Босфор пролив пыртӥ — Сьӧд зарезен, лымшор но шунды ӝужан палан Суэц канал пыртӥ — Горд зарезен. Площадез 2500 сюрс квадрат иськем. Вулэн объёмез 3839 сюрс км³. Шоро-куспо мурдалаез — 1541 метр, максимальноез — 5121 метр. Тужгес валтӥсь сюмъёсыз: Валенси, Лион, Генуя, Таранто, Сидра (Бадӟым Сирт), Габес (Пичи Сирт); тужгес но бадӟым шормуӵъёсыз: Балеар шормуӵъёс, Корсика, Сардиния, Сицилия, Крит но Кипр. Средиземной зарезе усё Эбро, Рона, Тибр, По, Нил но мукет бадӟым шуръёс.
Азов зарезь

**Азов зарезь** (, , , ) — Атлантической океанлэн бассейназ интыяськем музъемвис зарезь. Керчь проливен со Сьӧд зарезен герӟаськемын. Площадез — 38 сюрс квадрат иськем, шорлыдо мурдалаез — 8 метр, максимальноез — 14 метр. Вулэн шорлыдо объёмез 320 км³. Шунды пуксён, уйшор но шунды ӝужан палъёсысь ярдуръёсыз нёжесь; лымшор палан ярдурез меӵыт. Азов зарезе усё Дон но Кубань бадӟым шуръёс, озьы ик Миус, Бердя, Обиточной но мукет пичи шуръёс. Зарезьлэн лымшор но шунды ӝужан палаз дэриё вулканъёс вань.
Семаков, Владимир Сергеевич

**Владимир Сергеевич Семаков** — биатлонист. Пӧртэм аръёсы ӵошатскылӥз, Россия но Украина понна дурбасьтыса. Спортъя калыккуспо классъем мастер. Россилэн куать полъем чемпионэз.

Вордӥськиз 11-тӥ куартолэзе 1985-тӥ арын Удмурт АССР-лэн шоркараз Устинов карын. Удмурт кун университетэз йылпумъяз. 2010-тӥ арын Россиысь сборнойлэн составаз В. Семаков Дунне Кубок понна ӵошатсконъёсы нырысьсэ пыриськиз. Со арын ик 27-тӥ гудырикошконэ Владимир кышнояськиз. Солэн кузпалыз луиз профессиональной спортсмен, Европалэн гужем биатлонъя трос полъем чемпионэз Надежда Старик.

## Чӧлсконъёс
* СБР сайтысь профилез
* IBU сайтысь профилез
Кык этажъем вагон

**Кык этажъем вагон** яке кык ярусъем вагон — со вагон, кудаз пассажиръёс кык этажъёсын интыяськылыны быгато.

Удмуртиын таӵе вагонъёслэсь лэсьтэм поездъёс мыныны-ветлыны кутскизы 2018-тӥ ар пумын «Италмас» поездлэн составаз. Нырысетӥез кык этажъем «Италмас» Ижкар вокзалысь ас нырысь рейсаз шонтэмын 9-тӥ толсуре 2018-тӥ арын.
Бадӟым Магеллан Пилем

**Бадӟым Магеллан Пилем** () — Ӟазегсюресэн ӵош мынӥсь SBm типъем карликовой галактика. Асьме Галактикамылэсь 163 сюрс пала югыт арлы палэнын интыяське. Удмуртиын сое адӟыны ноку уг луы, угось со лымшор полушарилэн инмаз интыяськемын. Бадӟым Магеллан Пилеме пыро ог 30 миллиард кизилиос.

## Озьы ик учке
* Пичи Магеллан Пилем
* Магеллан Пилемъёс
Ува ёросысь улон интыос

**[[Ува ёрос]]э** 89 улон инты пыре: 1 посёлок, 16 черкогурт, 70 гурт, 1 починка но 1 выселка.

Ёрослэн административной центрез — Ува посёлок.

## Улон интыос
### Былай муниципал кылдытэт
* **[[Былай]] черкогурт** 
* Былайпочинка гурт 
* Выль Вамъя (Вамъя) гурт 
* Павловской гурт 
* Парсьгурт гурт 
* Пунем гурт

### Ва-Тукля муниципал кылдытэт
* **[[Ва-Тукля]] (Удугурт) черкогурт** 
* Бадӟым Скалгурт гурт 
* Вуж Чунча гурт 
* Кунжо гурт 
* Покчи Скалгурт (Вужгурт) гурт 
* Рябово гурт
* Рябово черкогурт

### Выль Мултан муниципал кылдытэт
* **[[Выль Мултан]] (Мултан) черкогурт** 
* Итчигурт (Итчи) гурт
* Паӵа гурт 
* Помаскино гурт
* Пытсам гурт 
* Чумой гурт 

### Жужгес муниципал кылдытэт
* **[[Жужгес]] (Ӝужгес) гурт** 
* Кечгурт гурт 
* Косой (Косойгурт) гурт 

### Каркалай муниципал кылдытэт
* **[[Каркалай (Ува ёрос)|Каркалай]] черкогурт**
* Бадӟым Каркалай гурт 
* Куака гурт 

### Красносельской муниципал кылдытэт
* **[[Красной черкогурт]]** 
* Бинвыр гурт 
* Луӵег гурт 
* Турынгурт гурт 
* Штангурт гурт 

### Кулябино муниципал кылдытэт
* **[[Кулябино]] гурт**
* Овражино гурт
* Тимофеевской гурт 

### Кыйлуд муниципал кылдытэт
* **[[Кыйлуд]] черкогурт**
* Вишур черкогурт
* Выль Кыйлуд гурт 
* Гаи гурт 
* Сяртчыгурт гурт 

### Мушковай муниципал кылдытэт
* **[[Мушковай]] черкогурт**
* Дӥньтэм гурт 
* Жӧгы (Жегы) гурт 
* Итчи-Вамъя гурт 
* Областной черкогурт 

### Нылга муниципал кылдытэт
* **[[Нылга]] черкогурт**
* Багай гурт
* Берёзовка (Сухой) гурт
* Ӝыкъяпочинка (Уня) гурт 
* Кочур гурт
* Мульшур гурт
* Точкогурт гурт

### Петропавловской муниципал кылдытэт
* **[[Петровской]] гурт** 
* Булгурт гурт
* Ӟуч Лоллэӟйыл гурт 
* Лоллэӟ гурт 
* Тукыр починка 
* Удмурт Лоллэӟ гурт 

### Поршур муниципал кылдытэт
* **[[Поршур (Ува ёрос)|Поршур]] гурт** 
* Бызара гурт 
* Возеншур (Желтёнки) гурт
* Вужгурт гурт 
* Пуштовай гурт
* Тёмкино выселка

### Сям-Можга муниципал кылдытэт
* **[[Сям-Можга]] черкогурт**
* Кейшур гурт 
* Сюровай (Исак) гурт
* Чемошур гурт

### Ува муниципал кылдытэт
* **[[Ува]] посёлок**
* Пекшур гурт
* Подмой черкогурт
* Чабишур гурт

### Удугуӵин муниципал кылдытэт
* **[[Удугуӵин]] черкогурт** 
* Ӝуйо гурт 
* Кунгур гурт
* Муйбо гурт 
* Пали гурт
* Сурӟи гурт 
* Сыръян гурт 

### Чекан муниципал кылдытэт
* **[[Чекан]] черкогурт**
* Архипов Пруд гурт
* Бадӟым Ошмесвай гурт 
* Зиновей гурт
* Тыловай гурт 
* Тюлькино-Пушкари гурт
* Эресьтэм гурт 

### Чистостем муниципал кылдытэт
* **[[Ӵуштаськем (Ува ёрос)|Ӵуштаськем]] (Ӵушкам) гурт** 
* Кибы-Ӝыкъя (Ӝыкъя) черкогурт 
* Лесоучасток гурт
* Ошмес гурт 
* Урдогурт (Урдо) гурт
Парсьгурт

Парсьгурт — удмурт гуртъёслэн нимзы:
* Парсьгурт — Сьӧлта ёросысь гурт.
* Парсьгурт — Ува ёросысь гурт.
Кияса ёросысь улон интыос

**[[Кияса ёрос]]э** 34 улон инты пыре: 9 черкогурт, 23 гурт но 2 починка.

Ёрослэн административной центрез — Кияса черкогурт.

## Улон интыос
### Кияса муниципал кылдытэт
* **[[Кияса]] черкогурт** 
* Игрово гурт
* Санниково гурт

### Лутоха муниципал кылдытэт
* **[[Лутоха]] гурт**
* Вуж Тӥгырмен (Калашур, Починка) гурт
* Выль Тӥгырмен (Починка) гурт 
* Сабанчи гурт 

### Мушек муниципал кылдытэт
* **[[Мушек]] черкогурт** 
* Тайама гурт 

### Первомайской муниципал кылдытэт
* **[[Первомайской (Кияса ёрос)|Первомайской]] черкогурт** 
* Аксарино гурт
* Шихостанка гурт
* Яжбахтино черкогурт
* Косолапово гурт

### Подгорной муниципал кылдытэт
* **[[Подгорной (Кияса ёрос)|Подгорной]] черкогурт** 
* Атабай гурт
* Данилово черкогурт
* Пушин Мыс гурт
* Тимеево черкогурт
* Троеглазово гурт

### [[Уддяди муниципал кылдытэт]]
* **[[Уддяди]] гурт** 
* Байсар гурт
* Уськыр гурт 

### Эльдыбай муниципал кылдытэт
* **[[Эльдыбай]] черкогурт** 
* Михайловск гурт
* Пичи Киясово гурт 
* Сутягино гурт
* Чувашай гурт 

### Юрмалай муниципал кылдытэт
* **[[Юрмалай]] черкогурт** 
* Вуж Салья (Салья, Салля) гурт 
* Кадышур (Куӵос) гурт 
* Кумырса гурт
* Нӧднюк (Вужгурт) починка 
* Нӧднюкпочинка (Вылын Пичи Салья) починка
Атабай

**Атабай** — гуртъёслэн нимзы:
* Атабай — Кияса ёросысь гурт
* Атабай — Можга ёросысь гурт
* Атабай — Юкаменск ёросысь гурт
Вужгурт

**Вужгурт** — топоним:
* Вужгурт — Ува ёросысь гурт
* *Вужгурт* — Ува ёросысь Покчи Скалгуртлэн мукет нимыз
* *[[Вужгурт (Кияса ёрос)|Вужгурт]]* — Кияса ёросысь Нӧднюк починкалэн мукет нимыз
* *Вужгурт* — Грах ёросысь Вуж Эгра гуртлэн мукет нимыз
* *Вужгурт* — Сьӧлта ёросысь Вуж Мӧнья гуртлэн мукет нимыз
* *Вужгурт* — Татарстанысь Кукмор ёросысь Ӟумъя гуртлэн мукет нимыз
Починка

**[[Починка (улон инты)|Починка]]** — выль кылдэм пичи гурт.

## Гуртъёс
* Починка — Эгра ёросысь гурт.
* Починка — Кияса ёросысь Выль Тӥгырмен гуртлэн мукет нимыз.
* Починка — Кияса ёросысь Вуж Тӥгырмен гуртлэн мукет нимыз.
Пичи Азия

**Пичи Азия** () яке **Анатолия** (; ) — Азилэн шунды пуксён палаз интыяськем мукож, Турцилэн шор люкетэз. Ӝытпалысен ӵукпалозь кузьдалаез 1000 иськемлэсь трос, пасьталаез 400 иськемысен 600 иськемозь. Мукож котыртэмын Средиземной, Эгей, Мрамор но Сьӧд зарезьёсын, Босфор но Дарданеллы проливъёсын.
Выль Каледония

**Выль Каледония** () — Францилэн Чус океанын интыяськем колониез (официально «зарезь сьӧр территориез»). Солэн составаз пыро бадӟым одӥг нимъем шормуӵ но Меланезиысь трос пичи шормуӵъёс. Бускельёсыз — Австралия, Вануату но Фиджи. Улӥсьёсызлэн лыдзы — 245 580 адями. Административной центрез — Нумеа кар.

Выль Каледония куинь улослы люкемын: Уйпал провинцилы, Лымшор провинцилы но Луайотелы.
Куӵос

**Куӵос** — гуртъёслэн нимзы:
* Куӵос — Завьял ёросысь гурт
* *Куӵос* — Кияса ёросысь Кадышур гуртлэн мукет нимыз
Малмыж утем

**Малмыж утем** — Ватка наместничествоысь (1780-ысен 1797-тӥ арозь) но Ватка губерниысь (1817-тӥ арысен) утем. Утем карез — Малмыж.

XIX даурлэн пумаз утемлэн быдӟалаез 14 060 пала квадрат иськем вал (16 006 км²).

## Историез
Малмыж утем 1780-тӥ арын кылдытэмын. 1797-тӥ арысен 1817-тӥ арозь утемлэн территориез Алабго утеме пыре вал.

1920-тӥ арын утемысь 6 волость Бигер АССР-лэн Арча кантоназ пыриз. 1921-тӥ арын эшшо 7 волость Удмурт автономи улосэ пыртэмын. 1928-тӥ арын Малмыж утемлэн составаз пыриз быдтэм Уржум утемлэн люкетэз. 15-тӥ пӧсьтолэзе 1929-тӥ арын Малмыж утем кабенак быдтэмын вал.

## Демографиез
1897-тӥ арын ортчытэм лыдъян-чотанъя утемын улӥз 280 427 адями. Со лыдын ӟучъёс — 53,8 %, удмуртъёс — 23,8 %, бигеръёс — 18,6 %, поръёс — 3,7 %.

1926-тӥ арын ортчытэм всесоюзной переписья утемын улӥсьёслэн лыдзы 192 042 адями вал.
Кальюлайд, Керсти

**Керсти Кальюлайд** (, вордс. 30-тӥ декабре 1969 аре, Тарту, ЭССР, СССР) — эстон экономист но политик, Эстон Республикалэн президентэз 2016-тӥ арлэн 10-тӥ коньывуонысеныз 2021-тӥ арлэн 10-тӥ коньывуонэзозь.

## Биографиез
Кальюлайд вордскиз 30-тӥ толсуре 1969-тӥ арын Эстон ССР-ын Тарту карын. 1987-тӥ арын Таллиннысь 44-тӥ номеро шоръёзо школаез йылпумъяз, но 1992-тӥ арын — Тартуысь университетлэсь биологияя факультетсэ. 2001-тӥ арын со луиз магистр.

2011-тӥ арысен Кальюлайд Тартуысь университетлэн кенешеныз кивалтэ.

## Валэктонъёс
Миронов, Александр Сергеевич

**Александр Сергеевич Миронов** (1905—1931) — удмурт писатель, проза гожъясь.

## Улон сюресэз
Александр Миронов 1905-тӥ арын Ватка губерниысь Глаз утемысь Вӧёгуртын вордскем. Глазкарын кык ёзо школаез пырпотыса быдтэ но «Гудыри» газетлэн редакцияз ужаны пыре. 1927-тӥ арын мынэ со Горд армие, ар ӵоже Одесса карын ожгар ужлы дышетске. Армиысь бертыса, нош ужа газет поттон ужын, «Кенеш» журналлэн редакцияз секретарьын но улэ. 1931-тӥ арын ожгар манёврын бырыны шеде.

## Творчествоез
Миронов егит писатель вал. Пичиесь веросъёс 1925-тӥ арысен гожъяны кутскиз. Нырысь веросъёсыз улонлэсь воштӥськемзэ выл ласянь гинэ возьмато. 1926-тӥ арын «Гудыръян дыръя» веросэз книгаен потӥз. Ньыль ар ортчыса, вылез «Шунды шорын» книгаез потэ, татын гожтэмез солэн Горд армия сярысь очеркъёс луо.

Литература ужпумын уногес ужамезъя солэн «Дас тямыс» но «Кыдало» веросъёсыз творчество ласянь азинскемзэ адӟыто 1933-тӥ арын, Мироновлэн бырем бераз ини, солэсь та дырозь печатламтэ веросъёссэ «Кыдало» нимо книгаен Удгиз поттӥз на.
Алабго утем

**Алабго утем** — Ватка наместничествоысь (1780-ысен 1796-тӥ арозь) но Ватка губерниысь (1796-тӥ арысен) утем. Солэн бускельёсыз Сарапул но Малмыж утемъёс, Кузон но Уфа губерниос вал. Утем карез — Алабго.

XIX даурлэн пумаз утемлэн быдӟалаез 7 420 пала квадрат иськем вал (7 728 км²). 

## Историез
Алабго утем 1780-тӥ арын кылдытэмын. 1797-тӥ арысен 1817-тӥ арозь солэн составаз Малмыж утемлэн музъемъёсыз пыро вал.

1921-тӥ арын национальной автономиосыз кылдытэмен утем быдтэмын. Солэн территориез Удмуртия но Татария куспын люкемын вал. Удмурт автономной областе Алабго утемлэн уйпал люкетэз пыриз (14 волость), нош Бигер АССР пушкы — лымшор люкетэз (Алабго карен ӵош).

## Демографиез
1892-тӥ арын утемын улӥз 210 168 адями. Со лыдын ӟучъёс — 51,5 %, удмуртъёс — 25,5 %, бигеръёс — 13,8 %, поръёс — 3,1 %, башкиръёс — 2,9 %.
Черногория

**Черногория** () — Европаысь кун. Интыяськемын Балкан мукожлэн шунды пуксён палаз. Солэн бускельёсыз — Хорватия, Босния но Герцеговина, Сербия, Косово но Албания. Шоркарез — Подгорица.

Черногория нимаз кун луиз 2006-тӥ арын Сербия но Черногория кун союзлэн люкиськеменыз сэрен.

## Валэктонъёс
Подгорица

**Подгорица** (1952-тӥ арысен 1992-тӥ арозь — *Титоград*) — Европаысь кар, Черногорилэн шоркарез. Интыяськемын Морачи шур дурын, Адриатической зарезьлэсь 30 километрлы палэнын. 2011-тӥ арын городын ог 151 сюрс адями улӥз.

## Валэктонъёс
Сарапул утем

**Сарапул утем** — Ватка но Пермь губерниосысь утем. Утем карез — Сарапул. Солэн бускельёсыз Глаз, Малмыж, Алабго утемъёс, Пермь но Уфа губерниос вал.

## История
Утем 11-тӥ (22-тӥ) куарусёнэ 1780-тӥ аре кылдытэмын.

1897-тӥ арын утемын 408 058 адями улӥз, соос пӧлын 290 828 ӟучъёс, 97 827 удмуртъёс, 7 226 бигеръёс но 5 100 башкиръёс.

1921-тӥ арын утемысь 18 уйпал но ӝытпал волостьёс выль кылдытэм Удмурт автономи улосэ пыртэмын вал (Иж но Дэбес утемъёсаз). Огырчи но Исенбаево волостьёс Бигер АССР-лэн составаз пыризы, но ӧжытомем Сарапул утем Пермь губерния борды валчеямын.

1923-тӥ ар пумын Сарапул утем вань Пермь губерниен ӵош быдтэмын вал, солэн музъемъёсыз Урал улосэ, Сарапул округе пыризы.
Глаз утем

**Глаз утем** — Ватка губерниысь но Удмурт автономи областьысь утем. Административной центрез — Глаз кар.

Удмурт автономиез кылдытон дырозь солэн бускельёсыз Слободской, Ватка, Нолинск, Малмыж, Сарапул утемъёс но Пермь губерния вал. 1920-тӥ аръёсы бускельёсыз вал Ватка, Пермь губерниос, Сьӧлта утем, Дэбес утем (1923-тӥ арозь) но Иж утем (1923-тӥ арысен).

## Историез
Глаз утем 1780-тӥ арын кылдытэмын вал Ватка наместничествоын, кудӥз 1796-тӥ арын одӥг нимъем губернилы пӧрмытэмын.

1921-тӥ арын утем, ас территоризэ пичиёмытыса, Удмурт автономи улослэн составаз пыриз. Удмуртие пырымтэ волостьёс Ватка губерниын кылизы, кытын соослэсь Омутнинск утемез лэсьтӥзы.

1929-тӥ арын Удмуртиысь мукет утемъёсын ӵош Глаз утем быдтэмын вал.

## Демографиез
1890-тӥ арын утемын 363 745 адями улӥз. Со лыдын 197 102 ӟучъёс, 140 691 удмуртъёс, 10 449 бесерманъёс, 7 926 коми-пермякъёс но бигеръёс. 1926-тӥ арын Глаз утемын улӥсьёслэн лыдзы 277 314 вал.
Омск дыр

**Омск дыр (OMST)** — дырлэн зонаезлэн официальной луисьтэм нимыз, кытын Омск кар интыяськемын — Омск улослэн административной центрез.

Гринвич дырлэсь куать часлы (UTC+6) пӧртэм луэ, Муско дырлэсь — куинь часлы (MSK+3). Омск дыръя Омск улос гинэ улэ-вылэ.
Красноярск дыр

**Красноярск дыр (KRAT)** — дырлэн зонаезлэн официальной луисьтэм нимыз, кытын Красноярск кар интыяськемын — Красноярск шаерлэн административной центрез.

Гринвич дырлэсь сизьым часлы (UTC+7) пӧртэм луэ, Муско дырлэсь — ньыль часлы (MSK+4). Красноярск дыръя Сибирьын тямыс улосъёс уло-выло: Алтай Республика, Хакасия, Тува, Красноярск но Алтай шаеръёс, Кемерово, Новосибирск, Томск улосъёс.
Иркутск дыр

**Иркутск дыр (IRKT)** — дырлэн зонаезлэн официальной луисьтэм нимыз, кытын Иркутск кар интыяськемын — Иркутск улослэн административной центрез.

Гринвич дырлэсь тямыс часлы (UTC+8) пӧртэм луэ, Муско дырлэсь — вить часлы (MSK+5). Иркутск дыръя Сибирьын кык улосъёс уло-выло: Иркутск улос но Бурятия.
Якутск дыр

**Якутск дыр (YAKT)** — дырлэн зонаезлэн официальной луисьтэм нимыз, кытын Якутск кар интыяськемын — Саха (Якутия) Республикалэн шоркарез.

Гринвич дырлэсь укмыс часлы (UTC+9) пӧртэм луэ, Муско дырлэсь — куать часлы (MSK+6). Якутск дыръя уло-выло Байкалсьӧр шаер, Амур улос, Сахаысь шундыпуксёнпал но шор улусъёс (Якутск карен ӵош).
Удмуртиысь экономика

**Удмуртиысь экономика** — Россиысь улосъёс пӧлысь 34-тӥ экономика (ВВП-лэн объёмезъя лыдъяса). 2016-тӥ арын Удмуртиысь ВВП-лэн быдӟалаез 540,1 миллиард манет вал, адямилы быдэ — 356 сюрс манет.

## История
Асьме эралэн 1-тӥ сюрсарезлэсь азьло туала Удмуртилэн территориез Ватка шур котыре интыяськем Ватка музъемлэн составаз пыре вал. Солэн пыр-выжы улӥсьёсызлэн — удмуртъёслэн, поръёслэн, комиослэн — валтӥсь ужъёссы вылэм огшоры музъем ужан, пӧйшуран, чорыгаллян но чечы кыскон.

Асьме эралэн 2-тӥ сюрсарезлэн кутсконаз шаерамы улэмъёслэн хозяйствозылы инъет луиз валэн гырыса музъем ужан. Будэтӥськылӥзы вазь, йыды, сезьы, валэс ӟег, небыт но карликовой чабей, тари, кӧжы, сяртчы, пыш, яснык. Удалтонэз сюрлоосын но кусоосын октылӥзы-калтылӥзы, октэм тысь изылӥзы, кӧос киын бергатыса. Гыроно мулэн быдӟалаез ялан паськыталляз вӧльылэмен, куке нюлэсэз кораса яке кенжытыса быдто, но выль интыын кизиське тысь, кудӥз пу усыен усыяське.

Озьы ик вордылӥзы сюро таза пудоез, валъёсыз, гурт кечъёсыз, ыжъёсыз, парсьёсыз. Нош пудо вордон бадӟым роль ӧз шуды, малы ке шуоно сӥльлы кулэяськон пӧйшуранэн тырмытскылӥз.

## Экономикалэн структураез

## Бюджет

## Финанс

## Сьӧрэкономика кусыпъёс

## Валэктонъёс
Сербия

**Сербия** () яке **Сербия Республика** () — Европаысь кун. Интыяськемын Балкан мукожлэн шор люкетаз. Солэн бускельёсыз — Черногория, Хорватия, Босния но Герцеговина, Венгрия, Румыния, Болгария, Уйпал Македония но де-юре Албания (де-факто Косово). Шоркарез — Белград.

Сербия нимаз кун луиз 2006-тӥ арын Сербия но Черногория кун союзлэн люкиськеменыз сэрен.

## Валэктонъёс
Владивосток дыр

**Владивосток дыр (VLAT)** — дырлэн зонаезлэн официальной луисьтэм нимыз, кытын Владивосток кар интыяськемын — Приморской шаерлэн административной центрез.

Гринвич дырлэсь дас часлы (UTC+10) пӧртэм луэ, Муско дырлэсь — сизьым часлы (MSK+7). Владивосток дыръя уло-выло Приморской шаер, Хабаровск шаер, Еврей автономной улос, Сахаысь Верхоянск ёрос, Оймякон но Усть-Янск улусъёс.
Магадан дыр

**Магадан дыр (MAGT)** — дырлэн зонаезлэн официальной луисьтэм нимыз, кытын Магадан кар интыяськемын — Магадан улослэн административной центрез.

Гринвич дырлэсь дас одӥг часлы (UTC+11) пӧртэм луэ, Муско дырлэсь — тямыс часлы (MSK+8). Магадан дыръя уло-выло Магадан улос, Сахалин улос но уйпал-шунды ӝужан пал Якутия (Мома, Верхнеколымск, Нижнеколымск ёросъёс, Среднеколымск, Аллаиха но Абый улусъёс).
Камчатка дыр

**Камчатка дыр (PETT)** — официальной луисьтэм нимыз дыр зоналэн, кытчы пыро Камчатка шаер но Чукотка автономной округ.

Гринвич дырлэсь дас кык часлы (UTC+12) пӧртэм луэ, Муско дырлэсь — укмыс часлы (MSK+9). Камчатка дыръя кык улосъёс гинэ уло-выло: Камчатка шаер но Чукотка автономной округ.
Свердловск чугун сюрес

**Свердловск чугун сюрес** () — чугун сюрес компания, «Россиысь чугун сюресъёслэн» филиалзы. Кивалтэ чугун сюресъёсын Пермь шаерын, Свердловск но Тюмень улосъёсын, Ханты-Манси но Ямал-Ненец автономной округъёсын. Сюреслэн управлениез Екатеринбург карын интыяськемын. Солэн бускельёсыз луо Горький, Южно-Уральской но Западно-Сибирской чугун сюресъёс.

Свердловск чугун сюрес вить ёзлы люкиське: Нижний Тагил регион, Пермь регион, Екатеринбург регион, Тюмень регион но Сургут регион.

Свердловск чугун сюрес Удмуртиетӥ но ортче: Кез ёросысь чугун сюресэн кивалтэ Пермь регионэз, таяз регионэ ик пыро Кез ёросысь вань станциос — Чепца, Кез, Кабалуд но Кузьма.
Свердловск чугун сюреслэн Пермь регионэз

**Свердловск чугун сюреслэн Пермь регионэз** — Свердловск чугун сюреслэн вить регионъёсыз пӧлысь одӥгез. Кылдытэмын 2010-тӥ арын СВРД-лэсь одӥг нимъем люкетсэ (отделенизэ) пӧрмытэмен. Пермь шаерысь тросэныз чугун сюресъёсын кивалтэ. Озьы ик ужа чугун сюрес инфраструктура бордын Свердловск улосын (Кушва кар округын, Шаля ёросын) но Удмуртиын. Пермь регионлэн шор станциез луэ Пермь-Сортировочной станция. Регионлэн сюресъёсызлэн кузьдалазы — 734 иськем.

Удмуртиын Пермь регион Кез ёросысь чугун сюресэн кивалтэ. Таяз регионэ пыро удмурт станциос Чепца, Кез, Кабалуд но Кузьма (ваньзы — Кез ёросысь).
Facebook

**Facebook** — дуннеысь тужгес но бадӟымез социальной вотэс но соин кивалтӥсь одӥг нимъем компания (Facebook Inc.). Сое кылдытӥз 4-тӥ тулыспалэ 2004-тӥ арын Америкаысь еврей выжыё программист Марк Цукерберг, Гарвард университетын дышетскыкуз.

Нырысь-валысь та веб-сайт *Thefacebook* шуыса нимамын вал, солэн бамъёсаз пыраны быгатӥзы Гарвард университетысь студентъёс гинэ, кӧня ке дыр ортчыса регистрациез усьтӥзы Бостонысь мукет университетъёслы но. 2006-тӥ арысен куарусён толэзьысен сайт усьтэмын ваньмызлы Интернетын пукисьёслы, кинъёслэн электрон почтазы вань.

Facebook C++ но PHP кылъёсын гожтэмын.

## Чӧлсконъёс
* '''Facebook.com'''
* Фэйсбукысь «Удмуртлык» нимо бам
Рачибуж

**Рачи́буж** ( , , силез кылын *Racibůrz*, чех кылын *Ratiboř*) — Польшаысь кар, Силезия воеводствое пыре. Со интыяськемын Польшалэн лымшор люкетаз, Одра шур дурын.
Leroy Merlin

**Leroy Merlin (Леруа Мерлен)** — коркалы, лэсьтӥськонлы но корка тупатъянлы вузъёсын вузкарись француз компания, Европаысь одӥгез бадӟымез DIY-ритейлер. 1923-тӥ арын кылдытэмын, пыре Adeo группае, кудӥныз кивалтэ «Мюлье семьялэн ассоциациез».

29-тӥ оштолэзе 2019-тӥ арын компания солэсь нырысетӥ вузъюртсэ Удмуртиын усьтӥз. Со интыяськиз Ижкарысь Ракетной улоно ёросын, Камбарка урамын.

## Чӧлсконъёс

* Компанилэн сайтэз
Намибия

**Намибия Республика** () — Лымшор пал Африкаысь кун.

Солэн бускельёсыз — Ангола, Замбия, Ботсвана но Лымшор Африкаысь Республика. Территориезлэн быдӟалаез — 824 300 км². Намибиын 2 533 794 адями улэ. Шоркарез — Виндхук кар.

## Валэктонъёс
Калининград дыр

**Калининград дыр** — дырлэн зонаезлэн официальной луисьтэм нимыз, кытын Калининград кар интыяськемын — Калининград улослэн административной центрез.

Гринвич дырлэсь кык часлы (UTC+2) пӧртэм луэ, Муско дырлэсь — одӥг часлы (MSK-1). Калининград дыръя Россиын Калининград улос гинэ улэ-вылэ.
Нигер

**Нигер** () — Африкаысь кун.

Солэн бускельёсыз — Алжир, Ливия, Чад, Нигерия, Бенин, Буркина-Фасо но Мали. Территориезлэн быдӟалаез — 1 267 сюрс км². Нигерын 23 миллионлэсь ятыр адями улэ. Шоркарез — Ниамей.

## Валэктонъёс
Нигерия

**Нигерия** () — Африкаысь кун.

Солэн бускельёсыз — Бенин, Нигер, Чад но Камерун. Территориезлэн быдӟалаез — 923 768 км². Нигериын 200 миллион адями улэ. Шоркарез — Абуджа.

## Валэктонъёс
Сан-Томе но Принсипи

**Сан-Томе но Принсипи Демократи Республика** () — Африкаысь кун.

Интыяське Атлантической океанлэн Гвиней сюмаз, Африкалэн ярдурезлы матын. Территориезлэн быдӟалаез — 1001 км². Сан-Томеын но Принсипиын 163 сюрс адями улэ. Шоркарез — Сан-Томе кар.

## Валэктонъёс
Эсватини

**Эсватини** (2018-тӥ арлэсь азьло — **Свазиленд**) — Африкаысь кун.

Солэн бускельёсыз — Мозамбик но Лымшор Африкаысь Республика. Территориезлэн быдӟалаез — 17 363 км². Эсватиниын 1 185 000 адями улэ. Шоркарез — Мбабане.

## Валэктонъёс
Сейшел шормуӵъёс

**Сейшел Шормуӵъёс Республика** () — Африкаысь шормуӵъёс вылын интыяськем кун.

Интыяське Индийской океанын, Африкалэн шунды ӝужан пал ярдурезлэсь палэнын. Территориезлэн быдӟалаез — 455 км². Сейшел шормуӵъёсын ог 90 сюрс адями улэ. Шоркарез — Виктория кар.

## Валэктонъёс
Судан

**Судан** () — Африкаысь кун.

Солэн бускельёсыз — Египет, Ливия, Чад, Шор Африкаысь Республика, Лымшор Судан, Эфиопия но Эритрея. Территориезлэн быдӟалаез — 1 886 068 км². Суданын 40 миллион пала адями улэ. Шоркарез — Хартум.

## Валэктонъёс
Сенегал

**Сенегал** () — Африкаысь кун.

Солэн бускельёсыз — Мавритания, Мали, Гвинея, Гвинея-Бисау но Гамбия. Территориезлэн быдӟалаез — 196 722 км². Сенегалын 15 миллион пала адями улэ. Шоркарез — Дакар.

## Валэктонъёс
Сомали

**Сомали** ( *эс-Сумаль*) — Африкаысь кун.

Солэн бускельёсыз — Эфиопия, Ӝибути но Кения. Территориезлэн быдӟалаез — 637 657 км². Сомалиын 12 миллионлэсь ятыр адями улэ. Шоркарез — Могадишо.

## Валэктонъёс
Сьерра-Леоне

**Сьерра-Леоне Республика** () — Африкаысь кун.

Солэн бускельёсыз — Гвинея но Либерия. Территориезлэн быдӟалаез — 72 сюрс км². Сьерра-Леонеын вить миллионлэсь ятыр адями улэ. Шоркарез — Фритаун кар.

## Валэктонъёс
Танзания

**Танзания** () — Африкаысь кун.

Солэн бускельёсыз — Кения, Уганда, Руанда, Бурунди, Конго Демократической Республика, Замбия, Мозамбик но Малави. Территориезлэн быдӟалаез — 945 203 км². Танзаниын ог 60 миллион адями улэ. Шоркарез — Додома.

## Валэктонъёс
Уганда

**Уганда** () — Ӵукпал Африкаысь кун.

Солэн бускельёсыз — Кения, Лымшор Судан, Руанда, Конго Демократической Республика но Танзания. Территориезлэн быдӟалаез — 236 040 км². Угандаын ог 35 миллион адями улэ. Шоркарез — Кампала.

## Валэктонъёс
Шор Африкаысь Республика

**Шор Африкаысь Республика** () — Африкаысь кун.

Солэн бускельёсыз — Судан, Лымшор Судан, Конго Республика, Конго Демократической Республика, Камерун но Чад. Территориезлэн быдӟалаез — 622 984 км². Шор Африкаысь Республикаын вить миллион адями улэ. Шоркарез — Банги.

## Валэктонъёс
Чад

**Чад** (**Чад Республика**, ) — Шор Африкаысь кун.

Солэн бускельёсыз — Ливия, Судан, Нигер, Нигерия, Шор Африкаысь Республика но Камерун. Территориезлэн быдӟалаез — 1 284 000 км². Чадын ог 11 миллион адями улэ. Шоркарез — Нджамена.

## Валэктонъёс
Того

**Того** () — Африкаысь кун.

Солэн бускельёсыз — Гана, Бенин но Буркина-Фасо. Территориезлэн быдӟалаез — 56 785 км². Тогоын ог сизьым миллион адями улэ. Шоркарез — Ломе.

## Валэктонъёс
Тунис (кун)

**Тунис** () — Уйпал Африкаысь кун.

Солэн бускельёсыз — Алжир но Ливия. Территориезлэн быдӟалаез — 163 610 км². Тунисын 11 миллионлэсь ятыр адями улэ. Шоркарез — Тунис кар.

## Валэктонъёс
Эфиопия

**Эфиопия** (официальной нимыз **Эфиопия Федеративной Демократической Республика**) — Ӵукпал Африкаысь кун.

Солэн бускельёсыз — Эритрея, Джибути, Сомали, Судан, Лымшор Судан но Кения. Территориезлэн быдӟалаез — 1 104 300 км². Эфиопиын сю миллионлэсь ятыр адями улэ. Шоркарез — Аддис-Абеба.

## Валэктонъёс
Лымшор Африкаысь Республика

**Лымшор Африкаысь Республика** (**ЮАР**, ) — Африкаысь кун.

Солэн бускельёсыз — Намибия, Ботсвана, Зимбабве, Мозамбик но Эсватини. Со сяна, солэн территори пушказ анклав-кун Лесото интыяськемын. ЮАР-лэн территориезлэн быдӟалаез — 1 219 912 км². Лымшор Африкаысь Республикаын ог 55 миллион адями улэ. Шоркарез — Претория.

## Валэктонъёс
Экваториальной Гвинея

**Экваториальной Гвинея Республика** (, ) — Шор Африкаысь кун.

Солэн бускельёсыз — Камерун но Габон. Территориезлэн быдӟалаез — 28 051 км². Экваториальной Гвинеяын миллионлэсь ятыр адями улэ. Шоркарез — Малабо.

## Валэктонъёс
Эритрея

**Эритрея** () — Ӵукпал Африкаысь кун.

Солэн бускельёсыз — Судан, Эфиопия но Джибути. Территориезлэн быдӟалаез — 121 100 км². Эритреяын ог 6 миллион адями улэ. Шоркарез — Асмэра.

## Валэктонъёс
Можга (телерадиокомпания)

**МТРК «Можга»** — Можга карлэн муниципал телерадиокомпаниез. Со кылдытэмын 2000-тӥ арын кар администрацилэн юрттэменыз. Али дыре ТНТ федерал телеканалэн ӵош ужа. Каналлэн телесигналэз вӧлмылэ Можга кар но Можга ёросысь 20 гурт вылэ, кытын 72 сюрс пала адями улэ. Телекомпанилэн эфираз потыло асэныз лэсьтэм программаос: автор рубрикаос, берло кар иворъёс но ӟечкыланъёс. Телеканал передачаоссэ ӟуч, удмурт но бигер кылъёсын поттылэ.

## Озьы ик учке
* Можга иворъёс (газет)

## Валэктонъёс

## Чӧлсконъёс
* Телерадиокомпанилэн сайтэз
Лудорвай музей-заповедник

**Архитектурая но этнографияя «Лудорвай» музей-заповедник** — ялан будӥсь экспозициен ин улысь аспӧртэмлыко музей. Удмуртиысь Дэри ёросын интыяськемын, Лудорвай гуртлэсь 1 иськемын. 2006-тӥ арын вормиз «Воштӥськись музей воштӥськись дуннеын» вожвылъяськонын «Вукочилэн лушкем малпанъёсыз» проектэн.

Музей-заповедник 1980-тӥ арын УАССР-ысь Министръёслэн Кенешсылэн решениезъя кылдытэмын вал. 1990-тӥ арын солы висъямын музъем Ильинка бырем гуртын, со интыяськем Лудорвай гуртлэсь ог иськемын. 1997-тӥ арын музей нырысетӥ куноосэ пумитаз. 2004-тӥ арозь «Архитектурно-этнографический музей „Ильинка“» нимаськиз. Малпамъя, музей 5 секторъёслэсь кылдоз: уйпал, шор но лымшор удмурт, ӟуч но бигер. Пуктӥськонлэн валтӥсь принципез — пичи гуртъёс кылдытон, кытын луозы возьматэмын вӧсенызы герӟаськем но валтӥсь юртъеръёс. Соос возьматыны кулэ XIX даурлэсь пумын — XX даурлэн кутсконаз улэмез.

Али музейын 3 синпелетъёс ужало: Востриковлэн усадьбаез («Шор удмуртъёс» сектор), Драгомиров семьялэн тӧл вукоез но Атамановлэн усадьбаез («Лымшор удмуртъёс» сектор), ваньзэ-ӧвӧлзэ 21 постройка, огъя адӟытон площадь — 691 м². 2006-тӥ арын фондлэн коллекцияз 2177 арбериос лыдъяськизы. Музей бордын фольклор коллектив ужа, учкисьёс понна радъясько экскурсиос, удмурт шудонъёсын, сьӧд мунчоен тодматскон. Ар ӵоже заповедникын пӧртэм ужрадъёс, календарной праздникъёс (Пӧртмаськон, Вӧйкелян, Петров нунал, Чечы спас, Выль Ар но мукет) ортчыло, соос тодмато Ижын улӥсьёсыз но куноосыз Удмуртиын улӥсь калыкъёслэн сям-йылолъёсынызы.

## Суредъёсыз

Ludorvay 2.jpg|
Ludorvay 1.jpg|Тӧл вуко
Ветряная мельница 5.jpg|
Ветряная мельница 1.jpg|Вуко пушкын
Тангыра.jpg|Тангыра
Лудорвайский музей 4.jpg|«Семья» нимо скульптура
Лудорвайский музей 6.jpg|Музей юртъеръёс
Лудорвайский музей 3.jpg|Ошмес
Лудорвайский музей 2.jpg|
Лудорвайский музей 1.jpg|Музей юртъеръёс
Баня по-чёрному.jpg|Сьӧд мунчо
Картина на бересте.jpg|Туй суред


## Чӧлсконъёс
* Музей-заповедниклэн официал сайтэз
* Лудорвайын 2016-тӥ арын ортчем Вӧйкелянлэн аэросъёмкаез 
* Вуколэн но музейлэн территориезлэн аэросъёмкаез
Иж — Кузон электропоезд

**Иж — Кузон электропоезд** — ӝог пригородной электропоезд-экспресс. Удмуртилэсь но Татарстанлэсь шоркаръёссэс ог-огенызы герӟа. Поездлэн маршрутэз Удмуртиысь Завьял, Пичи Пурга, Можга но Кизнер ёросъёстӥ, Киров улостӥ но Татарстанэтӥ ортче.

Ижысен Кузонозь шонер электричкаез маршрут кузя нырысьсэ лэзизы 2001-тӥ арын коньывуон (октябрь) толэзе. Со дыре Горький чугун сюресын та маршрут тужгес но кузез вал (337 иськем). 2002-тӥ арын апрель толэзе Иж но Кузон куспытӥ мыныны-ветлыны кутскиз нырысетӥез ЭД9МК электропоезд, кудӥзлэн составаз пӧртэм классо вагонъёс вал.

2013-тӥ арын Иж — Кузон огъя электропоездэз кык нимаз электричкалы люкизы (Иж — Кизнер но Кизнер — Кузон). Таин сэрен пассажиръёсызлы Кизнер станциын кылдэмын ог поездысь мукетаз умойтэм пуксьылон.

## Станциос
Ижысен Кизнерозь: **[[Ижевск станция|Ижевск]]**, Лудзя, Юски, 9-тӥ км, Агрыз, Уром, Карамбай, Пычас, Можга, Сардан, Люга, Саркуз, Ягул, **[[Кизнер станция|Кизнер]]** *(мукет поездэ выжон)*.

Кизнерысен Кузонозь: **[[Кизнер]]**, 962-тӥ км, Сосновка, Заструг, Ямное, Вятские Поляны, Кукмор, Братъёс Комаровъёс, Шемордан, Арск, 804-тӥ км, Компрессорной, Ометьево, Метро Аметьево, **[[Кузон]]**.

## Валэктонъёс
Гайана

**Гайана** () — Лымшор Америкаысь кун.

Солэн бускельёсыз — Венесуэла, Бразилия но Суринам. Территориезлэн быдӟалаез — 214 970 км². Гайанаын ог 773 сюрс адями улэ. Шоркарез — Джорджтаун.

## Валэктонъёс
Парагвай

**Парагвай** () — Лымшор Америкаысь кун.

Солэн бускельёсыз — Аргентина, Бразилия но Боливия. Территориезлэн быдӟалаез — 406 752 км². Парагвайын 7 миллион адями улэ. Шоркарез — Асунсьон.

## Валэктонъёс
Перу

**Перу** () — Лымшор Америкаысь кун.

Солэн бускельёсыз — Колумбия, Эквадор, Боливия, Бразилия но Чили. Территориезлэн быдӟалаез — 1 285 216 км². Перуын ог 32 миллион адями улэ. Шоркарез — Лима.

## Валэктонъёс
Суринам

**Суринам** () — Лымшор Америкаысь кун.

Солэн бускельёсыз — Бразилия, Гайана но Француз Гвиана. Территориезлэн быдӟалаез — 163 821 км². Суринамын ог 586 сюрс адями улэ. Шоркарез — Парамарибо.

## Валэктонъёс
Уругвай

**Уругвай** () — Лымшор Америкаысь кун.

Солэн бускельёсыз — Бразилия но Аргентина. Территориезлэн быдӟалаез — 176 215 км². Уругвайын 3 но ӝыны миллион адями улэ. Шоркарез — Монтевидео.

## Валэктонъёс
Эквадор

**Эквадор** () — Лымшор Америкаысь кун.

Солэн бускельёсыз — Колумбия но Перу. Территориезлэн быдӟалаез — 283 560 км². Эквадорын 16 миллион пала адями улэ. Шоркарез — Кито.

## Валэктонъёс
Бразилия

**Бразилия** (официальной быдэс нимыз — **Бразилия Федеративной Республика**, ) — Лымшор Америкаысь кун.

Солэн бускельёсыз — Француз Гвиана, Гайана, Суринам, Венесуэла, Колумбия, Перу, Боливия, Аргентина, Парагвай но Уругвай. Территориезлэн быдӟалаез — 8 515 770 км². Бразилиын ог 213 миллион адями улэ. Шоркарез — Бразилиа.

## Валэктонъёс
Боливия

**Боливия** (), официальной нимыз — **Боливия Трос Калыкъем Кун** () — Лымшор Америкаысь кун.

Солэн бускельёсыз — Бразилия, Парагвай, Аргентина, Чили но Перу. Территориезлэн быдӟалаез — 1 098 581 км². Боливиын 11 миллионлэсь ятыр адями улэ. Шоркарез — Ла-Пас (*де-юре* Сукре).

## Валэктонъёс
Буэнос-Айрес

**Буэнос-Айрес** () — Лымшор Америкаысь кар, Аргентиналэн шоркарез.

## Валэктонъёс
Бразилиа

**Бразилиа** яке **Бразилия** () — Лымшор Америкаысь кар, Бразилия Федеративной Республикалэн шоркарез.

## Валэктонъёс
Джорджтаун

**Джорджтаун** (**Ӝорӝтаун**) () — Лымшор Америкаысь кар, Гайаналэн шоркарез.

## Валэктонъёс
Ла-Пас

**Ла-Пас, Чукияпу** ( аймар. *Chuqi Yapu*) — Лымшор Америкаысь кар, Боливилэн шоркарез *де-факто* луэ.

## Валэктонъёс
Гвиана (Франция)

**Гвиана** (, ӵемысь сое озьы ик **Француз Гвиана**  шуо) — Францилэн Лымшор Америкаын интыяськем колониез (официально «зарезь сьӧр территориез»). Солэн бускельёсыз — Суринам но Бразилия. Территориезлэн быдӟалаез — 91 сюрс квадрат иськем. Административной центрез луэ Кайенна кар.

## Территориослы люкон

Француз Гвиана кык округлы но 22 коммуналы люкемын:

## Валэктонъёс
Фолкленд шормуӵъёс

**Фолкленд шормуӵъёс** (, аргентинаос соосыз **Мальвин шормуӵъёс** шуо) — Атлантической океанын Лымшор Америкалы матын интыяськем архипелаг, Великобританилэн колониез (официально «зарезь сьӧр территориез»). Аргентинаысь властьёс та архипелагез Тыло Музъем провинцизылэн люкетэныз лыдъяло. Шормуӵъёслэн огъя быдӟалазы — 12 173 квадрат иськем. Административной центрез луэ Порт-Стэнли кар. Архипелаг усьтэмын 1591–1592 аръёсын англи мореплавателен Дж. Дейвисэн.

Архипелаге 200 пала шормуӵъёс пыро, соос пӧлысь Ӵукпал Фолкленд но Ӝытпал Фолкленд — тужгес но бадӟымесь.

## Валэктонъёс
Лымшор Георгия но Лымшор Сандвич шормуӵъёс

**Лымшор Георгия но Лымшор Сандвич шормуӵъёс** () — Лымшор Атлантикаысь шормуӵъёс, Великобританилэн колониез (официально «зарезь сьӧр территориез»). Шормуӵъёслэн огъя быдӟалазы — 4066 квадрат иськем. Административной центрез луэ Кинг-Эдуард-Пойнт.

## Валэктонъёс
Кито

**Кито** () — Лымшор Америкаысь кар, Эквадорлэн шоркарез.

## Туала Кито

File:Modern Building in Quito, capital city of Ecuador, five bushes.jpg


## Валэктонъёс
Кайенна

**Кайенна** () — Лымшор Америкаысь кар, Француз Гвианалэн административной центрез.

## Валэктонъёс
Лымшор Америка

**Лымшор Америка** — Музъем планеталэн куать континентъёсыз пӧлысь одӥгез, Ӝытпал полушарилэсь лымшор люкетсэ басьтэ. Уйпалаз солэн Карибской зарезь, шундыӝужаназ — Атлантической океан, лымшораз — Магеллан пролив, шундыпуксёназ — Чус океан. Сюбег Панама мучыртыен Лымшор Америка герӟаськемын Шор но Уйпал Америкаосын. Континентлэн быдӟалаез 17,84 млн км², улӥсьёсызлэн лыдзы 2011-тӥ арын 387 489 196 адями вал.

## Пумъёсыз
* Уйпал — Гальинас муныр 
* Лымшорпал (материк) — Фроуард муныр 
* Лымшорпал (шормуӵ) — Диего-Рамирес 
* Шундыпуксёнпал — Париньяс муныр 
* Шундыӝужанпал — Кабу-Бранку муныр 

## Кунъёсыз

## Озьы ик учке
* Латин Америка
* Уйпал Америка
Воткаысь автобус

**Воткаысь автобус** () — Вотка карысь мерлыко транспорт. Со сяна транспортлэн мукет йӧсъёсыз городын ӧвӧл, соин ик автобусэн нуонъёс-ваёнъёс Вотка улонын бадӟым роль шудо. Огпала мынон сылэ 45 манет (2025 арын).

## Историез
Нырысетӥ автобусъёс кар урамъёстӥ 18-тӥ тулыспалэ 1948-тӥ арын ветлылыны ӧдъязы.

## Нуись-вайись компаниосыз
Вотка карын автобус транспорт удысын трос коммерческой предприятиос ужало.

Автобусэн нуись-вайись компаниослэн списоксы:
* ОАО «Удмуртавтотранс»;
* ООО «Игринское АТП»
* ООО «ПАТП № 1, ПАТП № 2»
* «Автотранс+».

## Маршрутъёсыз

**МЫНОН-ВЕТЛОН ДУН:**

Маршрутъёс №:9,10,15,24,30,40 - 35 манет (2025)

Маршрутъёс №:1,1к, 2,5,7,11,16,22,26,45,55 - 45 манет (2025)

## Валэктонъёс

## Чӧлсконъёс
* Воткаысь автобус IGIS порталын 
* УдмуртАвтоТранслэн Воткаысь филиалэз
Гвиана

**Гвиана** — Лымшор Америкалэн уйпал но шундыӝужан палаз интыяськем регион, кытчы пыро:
* Британ Гвиана — али Гайана;
* Нидерланд Гвиана — али Суринам;
* Француз Гвиана.